ম্যানহোলের দেওয়াল ভেঙে পার্ক স্ট্রিটে ধস নামল। পুলিশ সূত্রের খবর, মঙ্গলবার রাতে পার্ক স্ট্রিট থানার কাছে একটি ম্যানহোলের মুখ ধসে যায়। কিন্তু তার উপর দিয়েই ক্রমাগত গাড়ি যাওয়ার ফলে নীচে থাকা নর্দমার দেওয়ালের একটি অংশও ভেঙে যায়। এর পরেই রাস্তার প্রায় ১২ ফুট জায়গা জুড়ে ধস নামে। দোলের দিন ছুটি থাকায় যান চলাচলে সে রকম কোনও অসুবিধা হয়নি। খবর পেয়ে কলকাতা পুরসভার কর্মীরা ঘটনাস্থলে গিয়ে মেরামতির কাজ শুরু করেন।